Incendierea din Solingen a fost unul dintre cele mai grave cazuri de violență împotriva imigranților în Germania. În noapte dintre 28 spre 29 mai 1993 patru tineri germani, care se asociau la mișcarea ultra-dreaptǎ de skinheads, care aveau legǎturi cu neo-naziștii, au incendiat casa unei familii mari de turci în Solingen, Renania de Nord-Westfalia. Trei fete și două femei au fost ucise, paisprezece membri ai familiei, inclusiv copii, au fost răniți, unii dintre ei grav. Atacul a provocat proteste din partea turcilor, în diverse orașe germane, precum și demonstrații mari în sprijinul victimelor tragediei. În octombrie 1995, infractorii au fost condamnați pentru crimă și au primit pedepse cu închisoarea de la 10 la 15 ani.